ᱟᱱᱰᱟᱢᱟᱱ ᱟᱨ ᱱᱚᱠᱚᱵᱚᱨ ᱯᱩᱧᱡᱤᱰᱷᱤᱯ
ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱥᱤᱧᱚᱛ ᱨᱮᱱᱟᱜ ᱢᱤᱫ ᱛᱟᱞᱢᱟ ᱥᱟᱥᱚᱱᱚᱜ ᱮᱞᱟᱠᱟ ᱠᱟᱱᱟ ᱾ ᱱᱚᱣᱟ ᱵᱮᱸᱜᱚᱞ ᱫᱚᱨᱭᱟ ᱨᱮᱭᱟᱜ ᱮᱛᱚᱢ ᱨᱮ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜᱼᱟ ᱾ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱕᱗᱒ ᱦᱩᱰᱤᱧ ᱢᱟᱨᱟᱝ ᱫᱤᱯ ᱠᱚ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ᱦᱚᱲ ᱠᱚ ᱫᱚ ᱟᱹᱰᱤ ᱜᱟᱱ ᱫᱤᱯ ᱨᱮ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱯᱚᱨᱴ ᱵᱞᱮᱭᱚᱨ ᱠᱟᱱᱟ ᱾
ᱥᱤᱧᱚᱛ ᱨᱮᱱᱟᱜ ᱱᱚᱣᱟ ᱛᱟᱞᱢᱟ ᱥᱟᱥᱚᱱᱚᱜ ᱮᱞᱟᱠᱟ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜᱼᱟ ᱟᱨ ᱚᱛᱱᱟᱜ ᱠᱷᱚᱱ ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱤᱱᱰᱚᱱᱮᱥᱤᱭᱟ ᱟᱜ ᱟᱪᱮᱦ ᱨᱮᱱᱟᱜ ᱠᱚᱧᱮ ᱨᱮ ᱑᱕᱐ ᱠᱤ.ᱢᱤ. ᱨᱮ ᱢᱮᱱᱟᱜᱼᱟ ᱟᱨ ᱟᱱᱰᱟᱢᱟᱱ ᱫᱚᱨᱭᱟ ᱱᱤᱭᱟ ᱛᱷᱟᱭᱞᱮᱸᱰ ᱟᱨ ᱢᱭᱟᱸᱢᱟᱨ ᱠᱷᱚᱱ ᱵᱷᱮᱜᱟᱨᱚᱼᱟ ᱾ ᱵᱟᱨᱭᱟ ᱢᱩᱲᱦᱩᱫ ᱫᱤᱯ ᱫᱚ ᱑᱐° ᱥᱟᱢᱟᱱᱟᱸᱛᱟᱨ ᱵᱷᱮᱜᱟᱨᱚᱜᱼᱟ, ᱡᱚᱠᱷᱚᱱ ᱠᱚᱧᱮ ᱨᱮ ᱟᱱᱰᱟᱢᱟᱱ ᱫᱤᱯ ᱟᱨ ᱮᱛᱚᱢ ᱨᱮ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱢᱮᱱᱟᱜᱼᱟ ᱾ ᱱᱚᱣᱟ ᱫᱤᱯ ᱠᱷᱚᱱ ᱥᱟᱢᱟᱝ ᱨᱮ ᱟᱱᱰᱟᱢᱟᱱ ᱫᱚᱨᱭᱟ ᱟᱨ ᱯᱟᱪᱷᱮ ᱵᱮᱸᱜᱚᱞ ᱫᱚᱨᱭᱟ ᱢᱮᱱᱟᱜᱼᱟ ᱾
ᱫᱤᱯ ᱨᱮᱭᱟᱜ ᱨᱟᱡᱽᱜᱟᱲ ᱯᱚᱨᱴ ᱵᱞᱮᱭᱚᱨ ᱢᱤᱫ ᱟᱱᱰᱟᱢᱟᱱᱤ ᱥᱚᱦᱚᱨ ᱠᱟᱱᱟ ᱾ ᱒᱐᱐᱑ ᱨᱮᱱᱟᱜ ᱥᱤᱧᱚᱛ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱱᱚᱰᱮᱱᱟᱜ ᱮᱞᱮᱞ ᱓᱕᱖᱑᱕᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱯᱩᱨᱟᱹ ᱮᱨᱤᱭᱟ ᱨᱮᱱᱟᱜ ᱜᱩᱸᱴ ᱮᱨᱤᱭᱟ ᱖᱔᱙᱖ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱟᱨ ᱵᱟᱝ ᱒᱕᱐᱘ ᱫᱚᱦᱨᱟ ᱢᱤᱞ ᱢᱮᱱᱟᱜᱼᱟ ᱾
ᱧᱩᱛᱩᱢᱥᱟᱯᱲᱟᱣ
ᱱᱟᱜᱟᱢᱥᱟᱯᱲᱟᱣ
ᱱᱚᱣᱟ ᱯᱩᱧᱡᱤᱰᱷᱤᱯ ᱨᱮ ᱑᱗ ᱵᱤᱥᱤ ᱨᱮ ᱢᱟᱨᱟᱴᱷᱟ ᱨᱟᱡᱟ ᱠᱚ ᱥᱟᱥᱚᱱᱮᱫ ᱛᱟᱦᱮᱱ ᱾ ᱚᱱᱟ ᱛᱟᱭᱚᱢ ᱱᱚᱰᱮ ᱤᱝᱜᱽᱨᱟᱹᱡᱽ ᱟᱜ ᱥᱟᱥᱚᱱ ᱦᱩᱭ ᱮᱱᱟ ᱟᱨ ᱛᱟᱭᱚᱢ ᱨᱮ ᱮᱴᱟᱜ ᱡᱮᱜᱮᱫ ᱞᱟᱹᱲᱦᱟᱭ ᱨᱮᱭᱟᱜ ᱚᱠᱛᱚ ᱨᱮ ᱡᱟᱯᱟᱱ ᱤᱫᱤ ᱛᱮ ᱱᱚᱰᱮ ᱫᱚ ᱦᱚᱠ ᱠᱚ ᱤᱫᱤ ᱠᱮᱫᱼᱟ ᱾ ᱚᱱᱟ ᱚᱠᱛᱚ ᱨᱮᱱᱟᱜ ᱞᱟᱹᱜᱤᱫ ᱱᱚᱣᱟ ᱫᱤᱯ ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱚᱥ ᱟᱜ ᱯᱷᱩᱨᱜᱟᱹᱞ ᱦᱤᱸᱫ ᱯᱷᱚᱡᱽ ᱟᱜ ᱮᱰᱡᱮᱠᱴᱤᱵᱷ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱟᱰᱤ ᱠᱚᱢ ᱦᱚᱲ ᱜᱮᱠᱚ ᱵᱟᱰᱟᱭ ᱡᱮ ᱫᱤᱥᱚᱢ ᱨᱮ ᱚᱠᱚᱭ ᱦᱚᱸ ᱯᱩᱭᱞᱩ ᱵᱟᱨ ᱯᱚᱨᱴ ᱵᱞᱮᱭᱚᱨ ᱨᱮ ᱜᱮ ᱛᱤᱨᱟᱸᱜᱟ ᱠᱚ ᱫᱤᱯᱤᱞ ᱠᱮᱫᱼᱟ ᱾ ᱱᱚᱰᱮ ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱚᱥ ᱫᱚ ᱓᱐ ᱫᱤᱥᱮᱢᱵᱚᱨ ᱑᱙᱔᱓ ᱥᱟᱞ ᱫᱚ ᱭᱩᱱᱤᱭᱟᱱ ᱡᱮᱠ ᱟᱬᱜᱚ ᱠᱟᱛᱮ ᱛᱤᱨᱟᱝᱜᱟ ᱡᱷᱟᱸᱰᱟ ᱫᱤᱯᱤᱞ ᱠᱮᱫᱼᱟ ᱾ ᱚᱱᱟ ᱞᱟᱹᱜᱤᱫ ᱟᱱᱰᱟᱢᱟᱱ ᱱᱤᱠᱚᱵᱚᱨ ᱥᱟᱥᱚᱱ ᱨᱮᱭᱟᱜ ᱫᱤᱥᱟᱹ ᱠᱷᱚᱱ ᱓᱐ ᱫᱤᱥᱮᱢᱵᱚᱨ ᱫᱚ ᱵᱚᱪᱷᱚᱨ ᱠᱮ ᱵᱚᱪᱷᱚᱨ ᱢᱤᱫ ᱱᱟᱯᱟᱭ ᱢᱤᱫᱩᱱ ᱠᱚ ᱢᱟᱱᱟᱣ ᱨᱮᱭᱟᱜ ᱮᱛᱚᱦᱚᱵ ᱟᱠᱟᱱᱟ ᱾ ᱡᱮᱱᱨᱟᱞ ᱞᱚᱠᱰᱟᱱᱟᱛᱷ ᱦᱚᱸ ᱱᱚᱰᱮ ᱱᱤᱡ ᱨᱟᱡᱽᱭᱚᱯᱟᱲ ᱛᱟᱦᱮᱸ ᱠᱟᱱᱟ ᱾ ᱑᱙᱔᱗ ᱨᱮ ᱵᱨᱤᱴᱤᱥ ᱥᱚᱨᱠᱟᱨ ᱠᱷᱚᱱ ᱨᱟᱲᱟ ᱮᱱ ᱛᱟᱭᱚᱢ ᱱᱚᱣᱟ ᱥᱤᱧᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱᱚᱜ ᱮᱞᱟᱠᱟ ᱵᱮᱱᱟᱣ ᱮᱱᱟ ᱾
ᱦᱚᱱᱚᱛᱥᱟᱯᱲᱟᱣ
ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱨᱮ ᱯᱮᱭᱟ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢᱺ-
ᱦᱚᱨᱰᱟᱦᱟᱨᱥᱟᱯᱲᱟᱣ
ᱩᱰᱟᱹᱱ ᱰᱟᱦᱟᱨᱥᱟᱯᱲᱟᱣ
ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬᱦᱩᱫ ᱮᱭᱟᱨᱞᱟᱭᱤᱸᱥ ᱱᱤᱭᱟᱹᱢ ᱨᱮᱱᱟᱜ ᱩᱰᱟᱹᱣᱚᱜ ᱯᱚᱨᱴ ᱵᱞᱮᱭᱚᱨ ᱠᱷᱚᱱ ᱪᱮᱱᱱᱟᱭ, ᱠᱚᱞᱠᱟᱛᱟ, ᱫᱤᱞᱞᱤ, ᱵᱮᱸᱜᱟᱞᱩᱨᱩ, ᱢᱩᱢᱵᱟᱭ ᱟᱨ ᱵᱷᱩᱵᱽᱱᱮᱥᱚᱨ ᱥᱟᱞᱟᱜ ᱛᱚᱯᱚᱞ ᱟᱠᱟᱱᱟ ᱾ ᱜᱚᱴᱟ ᱫᱤᱱ ᱨᱮ ᱜᱩᱴ ᱑᱘ ᱩᱰᱟᱹᱣᱚᱜᱼᱟ ᱾ ᱩᱯᱨᱟᱡᱽᱭᱚᱯᱟᱲ ᱯᱨᱚ ᱡᱚᱜᱽᱫᱤᱥ ᱢᱩᱠᱷᱤ ᱟᱜ ᱠᱷᱟᱛᱤᱨ ᱛᱮ ᱩᱰᱟᱹᱣᱚᱜ ᱜᱚᱦ ᱦᱚᱸ ᱠᱮᱫ ᱠᱚᱢ ᱧᱚᱜ ᱮᱱᱟ ᱾
ᱫᱟᱜ ᱰᱟᱦᱟᱨᱥᱟᱯᱲᱟᱣ
ᱠᱚᱞᱠᱟᱛᱟ, ᱪᱮᱱᱱᱟᱭ ᱟᱨ ᱵᱤᱥᱟᱠᱟᱯᱟᱴᱴᱟᱱᱟᱢ ᱠᱷᱚᱱ ᱡᱟᱦᱟᱡᱽ ᱯᱚᱨᱴ ᱵᱞᱮᱭᱚᱨ ᱥᱮᱱᱚᱜ ᱟ ᱾ ᱥᱮᱱᱚᱜ ᱨᱮ ᱵᱟᱨᱥᱤᱝ ᱼ ᱯᱮ ᱢᱟᱦᱟ ᱜᱟᱱ ᱚᱠᱛᱚ ᱦᱟᱛᱟᱣᱟ ᱾ ᱯᱚᱨᱴ ᱵᱞᱮᱭᱚᱨ ᱠᱷᱚᱱ ᱡᱟᱦᱟᱡᱽ ᱰᱮᱯᱟᱨᱴ ᱟᱜ ᱚᱠᱚᱭ ᱪᱮᱫ ᱦᱚᱸ ᱚᱠᱛᱚ ᱵᱟᱱᱩᱜ ᱟ ᱾
ᱥᱟ.ᱠᱷᱭᱟ.ᱛᱥᱟᱯᱲᱟᱣ
- ↑ "52nd Report of the Commissioner for Linguistic Minorities in India" (PDF). 29 ᱢᱟᱨᱪ 2016. p. 87. Archived from the original (PDF) on 25 ᱢᱮ 2017. Retrieved 15 ᱡᱟᱱᱩᱣᱟᱨᱤ 2018.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn